antarktiske polarfront
Store norske leksikon,Realfag,Vannlære,Oseanografi,Fysisk oseanografi
Antarktiske polarfront, eller antarktiske konvergens, er grenselinjen (grenseområdet) mellom det antarktiske overflatevannet og de varmere vannmassene lenger nord.
Ved den antarktiske polarfronten er det et kraftig temperatursprang i overflaten. Det antarktiske overflatevannet synker ned ved denne grenselinjen og sprer seg nordover i et dyp på ca. 1000 meter. I Atlanterhavet kan det spores helt nord for ekvator med sin lave saltholdighet.I Atlanterhavet og Det indiske hav ligger den antarktiske polarfronten på ca. 50° sørlig bredde, i Stillehavet noe lenger sør (ca. 60° sørlig bredde). Les mer i Store norske leksikon hav Sørishavet Antarktis